આમ ભીકડા કેનાલ અને બોર તળાવમાં પાણી આવતુ નથી તેનો કોગ્રેસનો કકળાટ મેયરે દુર કરતા ખુદ નેતા જયદિપસિંહ ગોહિલે પણ મેયરની અ કાર્ય પધ્ધતિને આવકારી હતી અને વરસાદનું પાણી હવે બોર તળાવમાં વિના અવરોધે આવશે તેવી આશા વ્યકત કરી હતી. મેયર નિમુબેન બાંભણીયાએ મેયર પદેથી શહેરની પીવાના પાણીની લોક ફરીયાદો ચિંતાઓ સાથે પોતાની લાગણી પ્રજાહિતમાં વ્યકત કરી સમગ્ર ભીકડા કેનાલ તેના કેચમેન્ટ એરીયામાં જે તંત્ર દ્વારા સાફ સુફીનું સારૂ કામ થયુ તે માટે કમિશ્નર અને વહિવટી અધિકારીની કામગીરીનો આભાર વ્યકત કર્યો હતો. જો કે તેમણે વિપક્ષ નેતા જયદિપસિંહ ગોહિલ અને તેમની ટીમ દ્વારા બોરતળાવના પ્રશ્ને જે લાગણીથી શાસકોનું ધ્યાન કેન્દ્રીત કરવા બોર્ડમાં પ્રજાહિતમાં બધાએ સાથે મળી ચર્ચા કરી તેને આવકારી હતી.